Il-Ftehim bejn il-Komunità Ekonomika Ewropea u r-Repubblika ta' l-Awstrija dwar it-trasport tal-merkanzija fuq it-triq u bil-ferrovija

SOMMARJU

PREAMBOLU It-Titolu I: Miri, Kamp ta' l-Applikazzjoni u Definizzjonijiet

Artikolu 1: Miri

Artikolu 2: Kamp ta' l-Applikazzjoni

Artikolu 3: Definizzjonijiet

It-Titolu II: Trasport bil-ferrovija u trasport ikkombinat

Artikolu 4: Disposizzjonijiet ġenerali

Artikolu 5: Rotot (Anness I)

Artikolu 6: Miżuri infrastrutturali fl-Awstrija (Anness II)

Artikolu 7: Miżuri infrastrutturali fil-Kommunità (L-Annessi III u IV)

Artikolu 8: Kapaċità (Anness V)

Artikolu 9: Miżuri ta' Sostenn

Artikolu 10: Iffissar ta' Prezzijiet (Anness VI)

Artikolu 11: Sitwazzjoni ta' Kriżi

It-Titolu III: Trasport fuq it-Triq

Artikolu 12: Piżijiet u dimensjonijiet ta' vetturi kbar tat-tagħbija

Artikolu 13: Emissjonijiet (Annex VII)

Artikolu 14: Spiża reali

Artikolu 15: Tnaqqis tat-tniġġis (sistema ta' punti ecu) (L-Annessi VIII u IX)

Artikolu 16: Konnessjoni bejn dan il-ftehim u l-ftehim bilaterali li jeżistu dwar it-traffiku tat-trasport fuq it-triq

It-Titolu IV: Kontrolli

Artikolu 17: Kontrolli (Anness X)

It-Titolu V: Disposizzjonijiet ġenerali u finali

Artikolu 18: Nuqqas ta' diskriminazzjoni

Artikolu 19: Miżuri Addizzjonali

Artikolu 20: Miżuri Unilaterali

Artikolu 21: Il-Kumitat tat-Transitu

Artikolu 22: Riżoluzzjoni ta' kwistjonijiet

Artikolu 23: Durazzjoni

Artikolu 24: Dħul fis-seħħ

Artikolu 25: Valur legali ta' l-Annessi

Annessi Anness I (Artikolu 5)

Anness II (Artikolu 6)

Anness III (Artikolu 7)

Anness IV (Artikolu 7)

Anness V (Artikolu 8)

Anness VI (Artikolu 10)

Anness VII (Artikolu 13)

Anness VIII (Artikolu 15)

Anness IX (Artikolu 15)

Anness X (Artikolu 17)

IL-KUNSILL TAL-KOMUNITAJIET EWROPEJ, iktar 'il quddiem imsemmija bħala "il-Komunità",

Minn naħa l-waħda,

IR-REPUBBLIKA TA' L-AWSTRIJA, iktar 'il quddiem imsemmija bħala l-Awstrija,

Minn naħa l-oħra,

Iktar 'il quddiem imsemmijin bħala "il-Partiti",

MIXTIEQA li jippromwovu il-koperazzjoni u l-kummerċ internazzjonali permezz ta' politika ewropea tat-trasport kordinata,

BILLI il-problemi maħluqa bit-traffiku tat-transitu trans-Alpin jeħtieġu soluzzjoni dewwiema li tħares il-kwalità tal-ħajja tar-residenti lokali, tipproteġi l-ambjent, u tiggarantixxi l-iskambji internazzjonali;

BILLI l-iktar teknoloġiji ndaf aġġornati għandhom ikunu applikati għall-dan it-traffiku sabiex jitnaqqas kemm jista' jkun malajr, l-inkonvenjenti kwantitattivi u kwalitattivi li għad baqa';

BILLI l-Alpi huma ta' ostakolu naturali għall-espansjoni tat-trasport fuq it-triq, u dan jispjega ċerti differenzi bejn il-leġislazzjoni tal-Partiti fuq it-trasport fit-triq;

BILLI f'termini ekonimiċi, ambjentali, soċjali u ta' sigurtà, it-trasport ikkumbinat huwa l-aħjar għażla kemm fil-futur qrib u kemm fit-tul biex wieħed jilqa' għall-volum dejjem qed jikber ta' traffiku internazzjonali trans-Alpin fit-trasport ta' merkanzija;

IL-PARTITI PERMEZZ TA' DAN QEGĦDIN JIFTIEHMU li jieħdu azzjoni konċertata biex jippromwovu trasport bil-ferrovija u trasport ikkumbinat u biex jirregolaw it-trasport fuq it-triq,

IT-TITOLU I

MIRI, KAMP TA' L-APPLIKAZZJONI U DEFINIZZJONIJIET

Artikolu 1

Miri

Dan il-ftehim bejn il-Komunità u l-Awstrija huwa mmirat għat-tisħiħ tal-koperazzjoni bejn il-Partiti, f'ċerti setturi tat-trasport, u f'dak tat-transitu trans-Alpin in partikolari. Il-Partiti għalhekk jiftiehmu li jieħdu azzjoni kordinata biex jippromwovu l-użu ta' trasport bil-ferrovija u b'mod partikolari ta' trasport ikkumbinat u biex jirregolaw it-traffiku fuq it-triq fl-interess tas-saħħa pubblika u ta' l-ambjent.

Artikolu 2

Kamp ta' l-Applikazzjoni

1. Dan il-ftehim ikopri t-transitu bil-ferrovija jew fuq it-triq matul it-territorju Awstrijak.

2. Il-Koperazzjoni bejn il-Partiti għandha tirrigwarda fuq kollox l-infrastruttura tat-trasport, il-miżuri ta' sostenn neċessarji għall-iżvilupp tat-trasport bil-ferrovija u tat-trasport ikkumbinat, ir-regolamentazzjoni tal-ġarr fit-triq u l-iskambju sistematiku mill-Partiti ta' informazzjoni li tirrigwarda tibdil fil-politika rispettiva tagħhom.

Artikolu 3

Definizzjonijiet

Għall-finijiet ta' dan il-Ftehim, għandhom japplikaw id-definizzjonijiet li ġejjin:

1. Traffiku tat-Transitu: it-traffiku li jgħaddi mit-territorju Awstrijak minn punt tat-tluq sa punt ta' destinazzjoni li t-tnejn ikunu barra mill-Awstrija;

2. Transitu ta' merkanzija fuq it-triq: transitu permezz ta' vetturi kbar tat-tagħbija reġistrati f'waħda mill-Partiti kemm jekk ikunu mgħobbija u kemm jekk le;

3. Trasport ikkumbinat: il-ġarr ta' merkanzija minn vetturi kbar ta' tagħbija jew unitajiet għat-tagħbija illi jagħmlu parti mil-vjagg tagħhom bil-ferrovija u jew jibdew jew jispiċċaw il-vjagg fit-triq, b'mod illi l-vjaġġ fit-territorju Awstrijak f'ebda ċirkostanza ma jkun biss unikament fuq it-triq;

4. Vetturi kbar tat-tagħbija: kull vettura bil-mutur li hija maħsuba biex iġġorr merkanzija jew tirmonka karrijiet, u jinkludu unitajiet ta' rmonk li fihom ukoll in parti il-karru;

5. Unitajiet tat-tagħbija: kontenituri, kaxxex tal-ġarr, semi-karrijiet u karrijiet;

6. Piż massimu awtorizzat: il-piż massimu li ma jistax jinqabeż minn vettura, stazzjonarja u lesta biex titlaq, li jinkludi wkoll it-tagħbija, is-sewwieq u xi passiġieri;

7. Piż fuq il-fus: it-total ta' piż, reġistrat għall-vettura stazzjonarja fit-triq fil-wita, tat-tagħbija trasmessa mir-roti fuq fus wieħed jew żewġ fusien meta d-distanza bejniethom ma hix iktar minn metru.

TITLU II

TRASPORT BIL-FERROVIJA U TRASPORT IKKUMBINAT

Artikolu 4

Disposizzjonijiet Ġenerali

1. Il-Partiti qegħdin hawn jiftiehmu li jaddottaw u jikkordinaw, fil-limiti tal-kompetenzi rispettivi tagħhom, il-miżuri meħtieġa għall-iżvilupp u l-promozzjoni tat-trasport bil-ferrovija u t-trasport ikkumbinat, li huma vitali għas-soluzzjoni tal-problemi maħluqa primarjament mill-ġarr trans-Alpin tal-merkanzija fuq it-triq. Il-kostruzzjoni ta' l-infrastruttura neċessarja u l-programmazzjoni ta' dawn ix-xogħolijiet, l-iżvilupp u l-operazzjoni tas-servizzi u l-implimentazzjoni ta' miżuri ta' sostenn għandhom jiġu kordinati u jsiru parallellament.

2. Il-miżuri speċifikati għall-dan l-iskop fl-Artikolu 6 sa 10 għandhom jikkonformaw mad-disposizzjonijiet dwar it-trasport bil-ferrovija tal-Ftehim tat-22 ta' Novembru 1989 bejn il-Ministru tat-Trasport tar-Repubblika Taljana u l-Ministru tas-Settur Publiku u T-Trasport tar-Repubblika tal-Awstrija dwar it-transitu bil-ferrovija fuq il-Brenneru u l-Ftehim tad-9 ta' Mejju 1990 bejn il-Ministru tat-trasport tar-Repubblika Federali tal-Ġermanja, il-Ministru tat-Trasport tar-Repubblika Taljan u l-Ministru tas-Settur Publiku u T-Trasport tar-Repubblika ta' l-Awstrija dwar it-titjib tat-trasport trans-Alpin bil-ferrovija. Dan il-Ftehim kien vitali għar-regolamentazzjoni tat-transitu minn ġot-Territorju Awstrijak. Il-Partiti għandhom għalhekk jistinkaw biex jużaw il-mezzi għad-disposizzjoni tagħhom biex isostnu l-implimentazzjoni tal-miżuri speċifikati f'dak il-Ftehim.

Artikolu 5

Rotot

1. Biex jintlaħqu l-iskopijiet imsemmija fl-Artikolu 4, il-Partiti għandhom jelaboraw xibka ta' trasport ikkombinat u tat-trasport bil-ferrovija trans-Alpin fuq il-bażi tar-rotot stabbiliti fl-Anness I.

2. Jekk jinbidel il-kwadru ta' kondizzjonijiet tekniċi, ekonomiċi u ambjentali għat-transitu, b'mod illi jkun meħtieġ illi isiru rotot oħra bil-ferrovija addizzjonli, il-Kumitat tat-Transitu msemmi fl-Artikolu 21 għandu mingħajr dewmien jipproponi lill-Partiti l-emendi meħtieġa għall-Anness I. Il-Partiti għandhom jekk ikun meħtieġ jibdew negozjati ma l-Istati Membri u mall-kumpaniji ferrovjarji ikkonċernati.

Artikolu 6

Miżuri infrastrutturali fl-Awstrija

B'żieda max-xogħol li diġa sar biex jitwessgħu il-mini bejn Kufstein u l-Brenneru sabiex jkun possibli il-ġarr permezz ta' vettur kbar tal-merkanzija bl-għoli fil-kantunieri ta' erba' metri, l-Awstrija timpenja li timplimenta il-miżuri elenkati fl-Anness II.

Artikolu 7

Miżuri infrastrutturali fil-Komunità

Skond id-dikjarazzjoni fl-Anness III dwar l-implimentazzjoni ta' proġetti infrastrutturali fit-territorju Komunitarju, il-pjanijiet ta' l-Istati Membri u, biex jitlestew ix-xogħolijiet li diga saru fuq ir-rotot msemmija fl-Artikolu 5, il-miżuri elenkati fl-Anness IV għandhom jiġu implimentati fil-Komunità.

Artikolu 8

Kapaċità

Skond il-Ftehim elenkat fl-Artikolu 4 (2), il-Partiti qegħdin hawn jimpenjaw rwieħhom, li, sa fejn jippermettu l-mezzi u l-kompetenzi tagħhom, jaħdmu biex issir il-kostruzzjoni rapida, u malajr kemm jista' jkun teknikament possibbli, l-użu tal-kapaċita' ferrovjarja imsemmija fl-Anness V.

Artikolu 9

Miżuri ta' sostenn.

1. Il-Partiti għandhom, sa fejn possibbli, jaġixxu b‘konċertazzjoni sabiex jagħtu prijorita' lill-iskopijiet li ġejjin fil-promozzjoni tat-trasport bil-ferrovija u lit-trasport ikkombinat:

1. l-użu ta' trasport ikkombinat mill-bidu sat-tmiem u għal distanzi twal;

2. l-użu ta' kaxxi tat-tagħbija u kontenituri, u b'mod iktar ġenerali l-użu ta' teknoloġiji moderni ta' trasport mhux akkompanjat;

3. it-tisħiħ tal-kompetitività tat-trasport ikkombinat meta paragunat mat-trasport fit-triq;

4. l-armonizazzjoni tal-użin, dimensjonijiet u karatteristiċi tekniċi tat-tagħmir tat-trasport ikkombinat, b'mod partikolari biex tiġi assigurata l-kompatibilita'mal-kejl standard fil-mini;

5. il-faċilitazzjoni ta' l-aċċess għall-eqreb terminali mgħammra kif suppost, b'mod partikolari bir-rinunzja reċiproka tal-ħtieġiet ta' awtorizzazzjoni għat-traffiku lejn u ġej minn terminali tat-trasport ikkombinat;

6. l-elaborazzjoni ta' regoli dwar responsabbilta' għas-servizzi tat-trasport ikkombinat paragunabbli ma dawk diġa' applikabbli għal modi oħra tat-trasport;

7. it-trasferiment tal-ġarr ta' merkanzija perikoluża għall-fuq il-ferrovija meta dan iżid is-sigurtà;

8. it-titjib tad-disposizzjonijiet ta' ADR u RID għar-rigward tat-trasport ikkumbinat;

9. l-elaborazzjoni ta' kwadru legali biex jiġu bilanċjati il-ħlasijiet utili fit-trasport ikkumbinat.

2. Il-Partiti għandhom fil-limiti tal-kompetenzi tagħhom jipperswadu lill-kumpaniji tal-ferrovija u lill-korpi kompetenti oħra li:

1. jgħaqqdu ferroviji kompleti;

2. itejjbu l-affidabilità u jqassru il-ħinijiet tal-kunsinna, prinċipalment billi:

2.1. inaqqsu il-ħin ta' stennija, partikolarment fuq il-fruntieri;

2.2. iżidu il-frekwenza tas-servizzi u jaddattawhom għall-ħtiġijiet ta' l-utenti;

2.3. iżidu il-produttività tat-terminali permezz ta' titjib teknoloġiku u proċeduri aċċellerati u t-tnaqqis ta' ħin ta' stennija; il-kontrolli u l-formalitajiet li jolqtu il-ferroviji fil-fruntieri internazzjonali jew terminali ta' trasport ikkumbinat ma għandhomx jieħdu itwal minn dawk applikabbli għat-trasport fuq it-triq; il-kontrolli u l-formalitajiet doganali ma għandhomx jieħdu iktar minn siegħa;

2.4. jitrasferixxu it-twettiq tal-formalitajiet amministrattivi (doganali, fiskali, veterinarji u fitosanitarji) għat-terminali jew għall-punti tat-tluq jew tad-destinazzjoni finali;

3. jikkorrdinaw l-akkwisti publiċi u l-finanzjament ta' materjal rotabbli (vaguni u lokomotivi) fil-kwantitajiet meħtieġa fiż-żieda fil-kapacità tal-ferroviji;

4. jieħdu miżuri fir-rigward ta' provvista ta' servizzi addizzjonali fit-terminali (ippakkjar, tiswija ta' tagħmir tat-trasport ikkumbinat, ħaċna fil-friża, tagħbija, eċċ.) u faċilitajiet soċjali;

5. joffru ħinijiet garantiti għall-vjaġġi;

6. jipprovdu kollegamenti ġodda;

7. jestendu is-sistema ta' stennija mnaqqsa fuq il-fruntieri għal-akbar numru possibli ta' ferroviji u jippromwovi l-aċċettazzjoni ta' vaguni fuq il-fiduċja, speċjalment għall- ferroviji tat-trasport ikkumbinat;

8. itejjbu it-trasferiment ta' l-informazzjoni kif ġej:

8.1. dwar disponnibilità ta' vaguni, sabiex jitnaqqsu il-ħinijiet ta' rotazzjoni u jintuża il-materjal b'mod ottimali;

8.2. anki lejn l-utenti, biex tippermittilhom jistabblixxu l-ubikazzjoni eżatta u l-ġin tal-wasla ta' kunsinni (network ta' skambju ta' informazzjoni elettroniku internazzjonalment kompatibbli li jkun aċċessibli għal-utenti).

Artikolu 10

L-iffissar tal-prezzijiet

1. Il-prezzijiet għat-trasport bil-ferrovija għandhom ikunu iffissati minn awtoritajiet jew korpi kompetenti f'kull parti. Għandhom jiżguraw li l-prezzijiet għat-trasport ikkumbinat ikunu paragunabbli ma dawk tat-trasport fit-triq.

2. Il-Partiti għandhom fil-limiti tal-kompetenzi tagħhom jirsistu biex jassiguraw illi l-impatt fis-suq tal-għajnuna mogħtija minn Parti waħda, ma jitnaqqasx b'miżuri meħuda mill-oħra jew minn korp kompetenti stabbilit fit-territorju tagħha.

3. Sabiex jippromwovu it-trasport kumbinat trans-Alpin, il-Partiti jistgħu jawtorizzaw għajnuna relatata ma l-infrastruttura, lill-impjant tat-trasbord fiss jew mobbli, jew lill-tagħmir użat b'mod speċifiku fit-trasport ikkumbinat kif ukoll għajnuna operattiva għall-spejjeż mhux koperti.

Artikolu 11

Sitwazzjoni ta' kriżi

Jekk ikun hemm disturb gravi fit-transitu bil-ferrovija, bħall-disastru naturali, l-awtoritajiet kompetenti ta' kull Parti, għandhom jieħdu kull azzjoni konċertata possibli fit-territorju tagħhom, sabiex it-traffiku jista' ikompli miexi. Il-prijorita għandha tingħata lill-tagħbija sensittiva bħall-ikel li jieħżien.

IT-TITOLU III

TRAFFIKU FIT-TRIQ

Artikolu 12

Użin u dimensjonijiet ta' vetturi kbar tal-merkanzija

1. Vetturi kbar tal-merkanzija, semi-karrijiet u karrijiet reġistrati fil-Komunità jistgħu joperaw fit-territorju Awstrijak jekk jikkonformaw mad-dimensjonijiet u l-piżijiet fuq il-fusien għas-sewqan stipulati fil-leġiżlazzjoni Komunitarja fl-istat li tkun meta dan il-ftehim jidħol fis-seħħ.

2. Il-piż totali awtorizzat li jkun mogħbbi fuq vetturi bil-mutur b'karrijiet m'għandux ikun iktar minn 38000 kg wara it-tnaqqis għall-vetturi artikolati, tal-piż massimu awtorizzat għall-unita l-iktar tqila tal-kompless. M'għandux ikun iktar minn 39000 kg għall-vetturi bil-mutur joperaw lejn u minn terminali tal-ferrovija b'semi karrijiet li jiġu mċaqalqa bil-krejn u 42000 kg fil-każ ta' vetturi bil-kontenituri u kaxxex tal-ġarr tal-merkanzija.

Artikolu 13

Emissjonijiet

1. Sabiex jiġi protett l-ambjent u jitnaqqsu l-emissjonijiet ta' gas, ta' trap u ta' ħoss minn vetturi tqal tal-merkanzija, il-Partiti għandhom jintroduċu standards ambjentali stretti mibnija fuq teknoloġija aġġornata u ekonomikament aċċettabbli (ara l-Anness VII).

2. Il-Partiti għandhom jikkonsultaw lill-xulxin regolarment u b'intervalli frekwenti matul il-preparazzjoni ta' dawn l-istandards ta' emissjoni.

3. Rigward standards ta' emissjoni, vetturi kbar tal-merkanzija reġistrati fit-territorju ta' Parti waħda ikunu awtorizzati li joperaw liberament fit-territorju taż-żewġ Partiti bla preġudizzju għall-miżuri ta' puluzija tat-triq applikabbli.

Artikolu 14

Spejjeż reali

1. Il-Partiti għandhom jippruvaw illi progressivament jintroduċu - sa fejn hu possibli – soluzzjoni konċertata dwar l-imposizzjoni ta' taxxi fuq it-trasport fuq it-triq. Fl-ewwel fasi il-mira ta' din is-soluzzjoni tkun illi l-ispejjeż infrastrutturali jiġu imposti fuq il-vetturi tqal tat-tagħbija. Fit-tieni fasi, spejjeż esterni, partikolarment dawk ambjentali, għandhom ukoll jiġu mposti fuqhom.

2. Il-Partiti għandhom jikkonsultaw lill-xulxin regolarment fit-tħejjija ta' soluzzjoni bħal-din. Meta possibli, għandhom jieħdu in konsiderazzjoni il-prinċipju tat-territorjalità u l-ispejjeż speċjali li jsofri ir-reġjun Alpin.

3. Jekk approprjat, il-Partiti għandhom jibdew trattattivi dwar il-konklużjoni ta' ftehim fuq it-tassazzjoni tat-traffiku tat-triq. Fid-dawl tal-miri tal-paragrafu 1, il-mira prinċipali ta' dan il-ftehim għandha tkun li tassigura libertà ta' moviment tat-traffiku li jaqsam il-fruntieri, li tneħħi differenzi bejn is-sistemi ta' tassazzjoni fuq it-traffiku fuq it-triq tal-Partiti u telimina distorsjonijiet fil-kompetizzjoni fis-settur tat-trasport fit-triq u bejn il-metodi tat-trasport.

Artikolu 15

Riduzzjoni tat-tniġġiż (sistema ta' eko-punti).

1. Il-Partiti għandhom jieħdu il-miżuri regolatorji neċessarji għat-traffiku tat-transitu minn ġo l-Awstrija fl-interess tal-protezzjoni ambjentali u s-saħħa pubblika.

2. Il-Partiti jiftiehmu li jirriduċu l-emissjonijiet u l-ħoss prodott minn vetturi tqal tat-tagħbija li jkunu qed jaqsmu it-territorju Awstrijak fit-transitu. Dan it-tnaqqis għandu jinkiseb bir-riduzzjoni ta' emissjonijiet NOx billi dan jeħtieġ l-aqwa sforz teknoloġiku kif ikun rifless fil-valuri limiti fil-leġiżlazzjoni. Għandu jitqies illi l-Partiti jilħqu ir-riduzzjonijiet immirati fl-emissjoni tal-ħoss minn vetturi tqal tat-tagħbija, li huma stabbiliti fl-anness VII ta' dan il-Ftehim. Meta dawk il-miri ma jintlaħqux il-Kumitat tat-Transitu jiddiskuti illi l-passi li għandhom jittieħdu skond il-Paragrafu 4 ta' l-Artikolu 21(3).

3. L-emissjonijiet NOx totali minn vetturi tqal tat-tagħbija b'piż mgħobbi ta' iktar minn 7,5 tunnellati metriċi reġistrati minn Parti waħda, u li qed jaqsmu l-Awstrija in transitu għandhom mill-1992 'il quddiem jibdew jitnaqqsu b'sittin fil-mija fil-perjodu ta' tnax il-sena sas-sena 2003. Il-valur inizjali u r-riduzzjoni ta' kull sena minnu għandhom jiġu stabbiliti skond il-paragrafi 4 u 5.

4. Il-valur inizjali għandu jiġi stabbilit billi ssir il-moltiplikazzjoni

1. tal-livell ta' emissjonijiet NOx fi g NOx/kWh minn vetturi tqal tat-tagħbija fi transitu li ġie stabbilit fl-1991. (qed jinftiehem li dan il-valur jitqies standard fil-posizzjoni korrenti leġislattiva ta' valur COP ta' 15,8 g NOx/kWh);

2. bin-numru ta' vjaġġi in transitu fl-991. Għandu jsir estimu konġunt tan-numru totali ta' vjaġġi minn vetturi tqal tat-tgħabija ta' l fuq minn 7,5 tunnellati metriċi rreġistrati f'kull waħda mill-Partiti Kontraenti li għamlu operazzjonijiet ta' transitu minn ġol-Awtrija kemm għall-terzi persuni, kemm għall-kont proprju kemm jekk vojta.

Dan għandu jirrappresenta in-numru totali ta' l-eko-punti għall-1991.

5.1. Il-valur inizzjali ekwivalenti għan-numru totali għan-1991 għandu jiġi ridott skond il-perċentwali mogħtija fit-tabella fl-Anness VIII.

5.2. Jekk in-numru ta' vjaġġi jeċċedi ċ-ċifra stabbilita għan-1991 skond il-paragrafu 4 (2) b'iktar minn 8 % f'xi sena bejn in-1992 u l-2003, in-numru ta' eko-punti għas-sena ta' wara għandu jiġi mnaqqas skond il-paragrafu 4 ta' l-Anness IX.

6. Ir-riduzzjonijiet miftiehma fit-total ta' emissjonijiet NOx minn dawn il-vetturi tqal tat-tagħbija għandhom jiġu ġestiti skond sistema ta' eko-punti. Taħt din is-sistema kull vettura tqila tat-tagħbija li qed taqsam l-Awstrija in-transitu tkun teħtieġ numru ta' eko-punti ekwivalenti għall-emissjonijiet NOx (awtorizzati taħt (il-valur COP) Konformità ta' Produzzjoni jew il-valur approvat għat-tip). Il-mod ta' kalkolu u ġestjoni ta' dawn il-punti huwa deskritt fl-Anness IX.

7. L-Awtoritajiet kompetenti Awstrijaċi għandhom jagħmlu disponibbli għall-Kummissjoni tal-Komunitajiet Ewropej il-karti ta' l-eko-punti meħtieġa għall-ġestjoni tas-sistema tal-punti skond l-Anness IX għall-vetturi tqal tat-tagħbija Komunitarju li jaqsmu l-Awstrija fil-forom diversi ta' transitu.

Dawn il-karti ta' l-eko-punti għandhom jitqassmu mill-Komunità fost l-Istati Membri skond ir-regoli u l-proċeduri tagħha.

8. L-Awstrija għandha tuża l-istess sistema ta' eko-punti għall-vetturi tqal tat-tagħbija reġistrati fl-Awstrija illi jkunu qegħdin jaqsmu l-Awstrija in transitu. Il-Paragrafi 4 u 5 għandhom japplikaw b'analoġija.

9. Is-sistema tal-punti għandha tkun ġestita bl-inqas burokrazija. Għall-dan l-iskop il-Partiti għandhom jgħinu lill-xulxin amministrattivament u jiskambjaw informazzjoni. Il-Kumitat tat-Transitu għandu jeżamina regolarment kif is-sistema tista' tittejjeb u tiġi komputerizzata.

10. L-informazzjoni bażika meħtieġa għall-kalkolu tal-valur inizjali u tar-riduzzjonijiet perċentwali għandha titqiegħed għad-disposizzjoni tal-Kumitat tat-Transitu.

Artikolu 16

Ir-rabta bejn dan il-Ftehim u l-Ftehim bilaterali dwar it-traffiku tal-ġarr eżistenti.

1. L-awtorizzazzjonijiet prevvisti fil-ftehim bilaterali bejn l-Istati Membri tal-Komunità u l-Awstrija għandhom jiġu sostitwiti bil-karta ta' l-eko-punti prevvista fl-Artikolu 15 jekk kienu użati għall-operazzjoni ta' ġarr in transitu fit-triq minn ġewwa l-Awstrija.

2. Għall-bqija, l-awtorizzazzjonijiet preżenti ta' aċċess għas-suq jew arranġamenti taħt ftehim bilaterali għandhom jibqgħu iseħħu ħlief meta jiġu konklużi arranġamenti oħra.

3. Il-Kumitat għat-transitu għandu jipprepara rapport dwar id-drittijiet ta' aċċess għas-suq miftehma bilateralment kif ikunu fil-21 ta' Ottubru 1991.

IT-TITOLU IV

KONTROLLI

Artikolu 17

Kontrolli

Il-kontrolli jew il-formalitajiet neċessarji għall-implimentazzjoni ta' dan il-Ftehim bejn il-Komunità u l-Awstrija, b'mod partikolari ta' l-Artikoli 15 u 16 tiegħu, jistgħu jsiru fil-lokalitajiet approprjata u bil-frekwenza meħtieġa biex tiġi assigurata l-konformità ma l-istandards approprjati.

IT-TITOLU V

DISPOSIZZJONIJIET ĠENERALI U FINALI

Artikolu 18

Nuqqas ta' diskriminazzjoni

Il-Partiti jintrabtu li ma jieħdu l-ebda miżura diskriminatorja fis-sens ta' dan il-Ftehim jew dwar traffiku li jaqsam Stati Membri tal-Komunità.

Artikolu 19

Miżuri Addizzjonali

Meta waħda mill-Partiti tinduna waqt li qed tapplika dan il-Ftehim illi hemm miżuri oħra li jaqgħu taħt l-iskopijiet ta' dan il-Ftehim li jaqdu l-interessi ta politika tat-trasport kordinata Ewropea u, li b'mod partikolari, jirrisolvu il-problema tat-transitu trans-Alpin, hija għandha tagħmel il-proposti approprjati lill-Parti l-oħra.

Artikolu 20

Miżuri Unilaterali

Il-Partiti għandhom joqgħodu lura milli jieħdu kull miżura unilaterali li tiddiskrimina kontra t-traffiku tat-transitu awtorizzat skond dan il-Ftehim.

Artikolu 21

Kumitat tat-Transitu

1. Kumitat tat-Transitu qiegħed jiġi b'dan stabbilit biex jissorvelja l-implimentazzjoni ta' dan il-Ftehim u jassigura l-applikazzjoni tajjba tiegħu.

2.1. Il-Kumitat tat-Transitu għandu jkun kompost mir-rappreżentanti tal-Komunità u rappreżentati ta' l-Awstrija.

2.2. Id-deċiżjonijiet tal-Kumitat tat-Transitu jittieħdu konġuntement mid-delegazzjonijiet tal-Partiti.

2.3. Il-Kumitat tat-Transitu għandu jistabbilixxi ir-regoli tal-proċedura tiegħu.

2.4. Il-Kumitat tat-Transitu għandu jkun presjedut mill-Partiti alternattivament.

2.5. Il-Kumitat tat-Transitu jista' jistabbilixxi gruppi ta' xogħol biex jgħinuh jissodisfa l-kompiti tiegħu.

3.1. Il-Kumitat tat-Transitu għandu jkun msejjaħ mill-inqas darba fis-sena minn min jippresedih sabiex jirrivedi l-operazzjoni ġenerali tal-Ftehim u b'mod partikolari l-implimentazzjoni kontinwa tal-miżuri prevvisti fl-Artikoli 6 sa 10.

3.2. Kull tlett snin il-Kumitat tat-Transitu għandu jagħmel rapport dwar:

(a) L-impatt tat-traffiku tal-ġarr fit-triq fuq l-ambjent u fuq il-kwalità tal-ħajja tal-popolazzjoni;

(b) It-tnaqqis ta' l-emissjonijiet mit-traffiku tal-ġarr fit-triq;

(ċ) L-imposizzjoni ta' spejjeż infrastrutturali u esterni;

(d) Il-kapaċità u l-utilizzazzjoni tat-trasport ikkumbinat fl-Awstrija u l-Isvizzera;

u, meta approprjat, jagħmel proposti lill-Partiti.

3.3. Kull waħda mill-Partiti tista' titlob lill-Kumitat tat-Transitu biex jiddiskuti il-materja u l-applikazzjoni ta' dan il-Ftehim. F'dan il-każ il-Kumitat tat-Transitu, għandu jkun imlaqqgħa mmedjatament u jista', f'emerġenza jieħu l-miżuri neċċessarji li m'għandhomx idumu iktar minn tlett xhur.

3.4. Il-Kumitat tat-Transitu għandu jitlaqqgħa f'każijiet ta' devjazzjoni serja mill-valuri previsti fl-Artikolu 15 u l-Annessi VIII u IX li jkunu riżultat ta' żbalji fis-sistema jew ipotesijiet żbaljati, żviluppi tekniċi jew legali jew li huma ir-riżultat ta' kambjament fil-sitwazzjoni tal-Kummerċ barrani li joriġina mill-unifikazzjoni tal-Ġermanja jew mill-implikazzjonijiet prattiċi mhux previsti fis-sistema tal-punti. Miżuri li jdumu mhux iktar minn tlett xhur jistgħu jittieħdu biex jiġu eliminati dawn id-diskrepanzi jew jistgħu jiġu proposti miżuri lill-Partiti sakemm it-tnaqqis immirat fl-emissjonijiet għas-sena 2003 jintlaħaq.

4. Il-Kumitat tat-Transitu ikun responsabbli b'mod partikolari għall-dan li ġej:

4.1. li jipproponi l-emendi neċessarji għall-Anness I skond l-Arikolu 5 (2);

4.2. li jissorvelja l-implimentazzjoni kontinwa tal-miżuri previsti fl-Artikolu 6 sa 10;

4.3. d-dmirijiet skond l-Artikolu 15 (5) (2) u (9);

4.4. il-konsultazzjonijiet dwar miżuri unilaterali skond l-Artikolu 20;

4.5. is-soluzzjoni ta' kwistjonijiet skond l-Arikolu 22.

Artikolu 22

Soluzzjoni ta' kwistjonijiet

Kull kwistjoni bejn il-Partiti dwar l-interpretazzjoni jew l-applikazzjoni ta' dan il-Ftehim għandha tiġi rreferita lill-Kumitat tat-Transitu, li għandu jimpenja ruħu biex isib soluzzjoni aċċettabbli għat-tnejn.

Artikolu 23

Żmien ta' applikazzjoni tal-Ftehim

Dan il-Ftehim qiegħed isir għall-tnax il-sena.

Artikolu 24

Dħul fis-seħħ

1. Dan il-Ftehim qiegħed isir f'żewġ kopji bid-Daniż, l-Olandiż, l-Ingliż, il-Franċiż, il-Ġermaniż, il-Grieg, it-Taljan, il-Portugiż u l-Ispanjol, u kull test huwa awtentiku.

2. Dan il-Ftehim għandu jkun approvat skond il-proċeduri proprji tal-Partiti.

3. Dan il-Ftehim għandu jidħol fis-seħħ fl-ewwel jum tat-tieni xahar wara li l-Partiti ikunu nnotifikaw lil-xulxin illi l-proċeduri legali neċessarji ikunu saru.

4. Iż-żmien u l-proċeduri għall-introduzzjoni tas-sistema ta' l-eko-punti (Artikolu 15) fis-sena 1992 għandhom jkunu stabbiliti fi ftehim amministrattiv.

Artikolu 25

Forza Legali ta' l-Annessi

L-Annessi I sa X għandhom jiffurmaw parti integrali tal-Ftehim.

Hecho en Oporto, el dos de mayo de mil novecientos noventa y dos.Udfaerdiget i Porto, den anden maj nitten hundrede og tooghalvfems.Geschehen zu Porto am zweiten Mai neunzehnhundertzweiundneunzig.Έγινε στις Πόρτο, στις δύο Μαΐου χίλια εννιακόσια ενενήντα δύο.Done at Oporto on the second day of May in the year one thousand nine hundred and ninety-two.Fait à Porto, le deux mai mil neuf cent quatre-vingt-douze.Fatto a Porto, addì due maggio millenovecentonovantadue.Gedaan te Oporto, de tweede mei negentienhonderd tweeënnegentig.Feito no Porto, em dois de Maio de mil novecentos e noventa e dois.

Por el Consejo de las Comunidades EuropeasFor Raadet for De Europaeiske FaellesskaberFuer den Rat der Europaeischen GemeinschaftenΓια το Συμβούλιο των Ευρωπαϊκών ΚοινοτήτωνFor the Council of the European CommunitiesPour le Conseil des Communautés européennesPer il Consiglio delle Comunità EuropeeVoor de Raad van de Europese GemeenschappenPelo Conselho das Comunidades Europeias

+++++ TIFF +++++

Por el Gobierno de la República de AustriaFor Regeringen for Republikken OEstrigFuer die Regierung der Republik OsterreichΓια την κυβέρνηση της Δημοκρατίας της ΑυστρίαςFor the Government of the Republic of AustriaPour le gouvernement de la république d'AutrichePer il governo della Repubblica d'AustriaVoor de Regering van de Republiek OostenrijkPelo Governo da República da Áustria

+++++ TIFF +++++

--------------------------------------------------

L-ANNESS I

(dwar l-Artikolu 5)

1. Ir-Rotot tal-ferrovija prinċipali Ewropej li jgħaddu mit-territorju Awstrijak u li jirrelataw ma traffiku ta' transitu huma dawn li ġejjin:

1.1. Ir-rotta tal-Brenneru

Munich - Verona - Bologna

1.2. Ir-rotta Tauem

Munich - Salzburg - Villach

1.3. Ir-rotta Pyhrn - Schober

Regensburg - Graz

1.4. Ir-rotta tad-Danubju

Nuremberg – Vjenna

2. L-estensjonijiet korrispondenti u t-termini jiffurmaw parti minn dawn ir-rotot prinċipali.

--------------------------------------------------

L-ANNESS II

(dwar l-Artikolu 6)

MIŻURI INFRASTRUTTURALI FL-AWSTRIJA

L-Awstrija għandha timplimenta il-miżuri li ġejjin biex tkabbar il-kapaċità tal-ferroviji u biex ittejjeb it-trasport bil-ferrovija u t-trasport ikkumbinat:

1. Il-Brenneru

1.1. Miżuri fi żmien qasir:

- kostruzzjoni ta' mina li ddur ma Innsbruck,

- miżuri li jolqtu is-sigurtà u l-operazzjonijiet,

- introduzzjoni ta' monitoraġġ tal-ferroviji assistit mill-kompjuters,

- sistema ġdid ta' mblukkar,

- l-istallazzjoni ta' punti għat-tibdil fil-linji tal-ferrovija bejn l-istazzjonijiet,

- Rikostruzzjoni ta' l-Istazzjoni ta' Woergl,

- Estensjonijiet tal-linju ta' sorpass fl-istazzjonijiet.

1.2. Miżuri fi żmien fit-tul:

- Minħabba l-importanza tal-Passaġġ ġdid fil-Brenneru, l-Awstirja tiddikjara li lesta tkompli x-xogħol diġa mibdi u żżid il-koperazzjoni mal-Komunità dwar il-proġett dwar il-mina bażika tal-Brenneru u l-linji li jagħtu għaliha.

2. Tauern

2.1. Miżuri fi żmien qasir:

- Kontinwazzjoni ta' l-irdoppjament tal-linji,

- Titjib fis-sigurtà.

2.2. Miżuri fi żmien medju:

- titji fil-linji ad hoc,

- żieda fil-limiti massimi tal-veloċità,

- tqassir tal-intervalli ta' l-imblukkar.

3. Pyhrn-Schober

3.1. Miżuri fi żmien qasir:

- L-abolizzjoni tal-projbizzjoni tal-vjaġġi bil-lejl fis-sezzjoni Pyhrn,

- L-abolizzjoni tal-projbizzjoni tal-vjaġġI bil-lejl fis-sezzjoni Hieflau.

3.2. Miżuri fi żmien medju:

- miljorament u ristrutturazzjoni fl-istazzjonijiet,

- titjib fis-sistemi ta' sigurtà,

- tqassir ta' l-intervalli ta' l-imblukkar,

- tneħħija ta' salib it-toroq fl-istess livell,

- rikostruzzjoni tal-kurva Traun-Marchtrenk,

- irduppjar selettiv tal-linji.

3.3. Miżuri fi żmien fit-tul:

- kontinwazzjoni ta' l-irduppjar tal-linji fis-sezzjoni sħiħa Passau - Spielfeld/Strass,

- rikostruzzjoni tas-sezzjoni St Michael – Bruck.

--------------------------------------------------

ANNEX III

(dwar l-Artikolu 7)

DIKJARAZZJONI MID-DELEGAZZJONI TAL-KOMUNITAJIET EWROPEJ

1. Fil-Komunità, l-esekuzzjoni tal-proġetti infrastrutturali tiddependi mill-Istati Membri li jassumu responsabbiltà għall-xogħolijiet li għandhom isiru fit-territorji rispettivi tagħhom.

2. Artikolu 7 jitwettaq kif ġej:

(a) Il-Kummissjoni għandha tippreżenta abbozz tal-miżuri meħtieġa lill-Kumitat dwar il-Infrastruttura tat-trasport u teżamina dan ma l-Istati Membri milquta. (ara id-Deċiżjoni tal-Kunsill 78/174/KEE, ĠU Nru L 54, tal-25.2.1978, p. 16);

(b) Il-Komunità għandha tuża r-riżorsi disponibbli għaliha taħt il-politika komuni ta' l-infrastruttura tat-trasport biex tagħti sostenn lill-dawn il-miżuri. (Ara Regolament tal-Kunsill (KEE) Nru 3359/90, ĠU Nru L 326, ta' l-24.11.1990, p. 1)

--------------------------------------------------

ANNESS IV

(dwar l-Artikolu 7)

PROĠETTI INFRASTRUTTURALI FIT-TERRITORJU KOMUNITARJU

Fil-Komunità dawn il-miżuri għandhom jittieħdu biex tiżdied il-kapaċità tal-ferroviji l-iskop li jitjieb it-trasport bil-ferrovija u t-trasport ikkumbinat:

(a) Fil-Ġermanja u fl-Italja

Minħabba l-importanza ta' passaġġ ġdid fuq il-Brenneru, il-Komunità tiddikjara li lesta, bħala estensjoni tax-xogħol li sar s'issa, li issaħħaħ il-koperazzjoni ma l-Awstrija fuq il-proġett tal-mina bażi tal-Brenneru u r-rotot li jagħtu għaliha;

(b) Fil-Ġermanja

- Miżuri fi żmien qasir:

- Terminali ta' trasport ikkumbinat fi Munich-Riem u l-Port ta' Duisburg,

- Miljorament tas-sezzjoni Munich - Rosenheim - Kufstein; b'mod partikolari: linji riservati għall-S-Bahn (ferrovija urbana) bejn Zorneding and Grafing,

- tqassir ta' l-intervalli ta' l-imblukkar (miljorament tat-taqsim f'sezzjonijiet) bejn Grafing u Rosenheim u bejn Rosenheim u Kiefersfelden,

- kostruzzjoni ta' linji ta' sorpass (e.ż. bejn l-istazzjonijiet ta' Grosskarolinenfeld, Raubling u Fischbach),

- kostruzzjoni ta' aċċess mingħajr linji għall-bankini fl-istazzjon ta' Grosskarolinenfeld Station, u

- tibdil fil-pjan tal-linji fl-Istazzjoni ta' Rosenheim u miżuri oħra f'dawn l-istazzjonijiet li ġejjin: Assling, Ostermuenchen, Brannenburg, Oberaudorf u Kiefersfelden.

- Miżuri ta' żmien medju (sa l-aħħar ta' 1988, soġġetti għall-permess ta' pjanifikazzjoni):

- titjib tas-sezzjoni Munich - Muehldorf - Freilassing.

(ċ) Fl-Italja

Brenneru:

- twessigħ tal-mini fil-linja Brenneru – Verona sabiex ikunu jistgħu jgħaddu vetturi tqal tat-tagħbija b'għoli fir-rokna ta' erba' metri għal-trasport ikkumbinat akkumpanjat jew mhux,

- il-miljorament taċ-ċentru intermodali ta' Verona-Quadrante Europa,

- rinfurzar tal-linji u kostruzzjoni ta' sottostazzjoni ġodda,

- l-implimentazzjoni ta' miżuri oħra (imblukkar awtomatiku u smistar fil-Partiti mogħbbija ż-żejjed li jwasslu għall-istazzjonijiet ta' Verona, Trento, Bolzano u l-Brenneru) biex b'hekk tiżdied il-kapaċità u tittejjeb is-sigurtà.

(d) Fl-Olanda

Kostruzzjoni ta' ċentru ta' servizz ferrovjarju fl-arja ta' Rotterdam.

--------------------------------------------------

ANNESS V

(dwar l-Artikolu 8)

1. KAPAĊITÀ ADDIZZJONALI TAL-FERROVIJI AWSTRIJAĊI GĦALL-ĠARR TA' MERKANZIJA IN TRANSITU MINN ĠO L-AWSTRIJA:

Rotta | Kapaċità suplimentari/jiem ta' trenijiet għat-transitu ta' merkanzija (fiż-żewġ direzzjonijiet) |

Immedjat | Żmien qasir | Żmien medju | Żmien fit-tul |

Brenneru | 10 [1] | 70 | - | 200 [5] |

Tauern | | | | |

Salzburg - Villach - Jesenice or Tarvisio | 10 [2] | 4 | 40 | - |

Pyhrn [3] - Schober | | | | |

Passau - (Salzburg) - Selzthal - Graz - Spielfeld/Strass | 4 | 11 [4] | 22 | 60 |

2. ŻIEDA FIL-KAPAĊITÀ POTENZALI FIL-KUNSINNI JEW TUNNELLATI METRIĊI

Immedjatament:

Mill-1 ta' Diċembru 1989 l-Awstrija introduċiet 28 ferroviji tal-merkanzija u trasport ikkumbinat fit-transitu tal-Brenneru. Hemm biżżejjed kapaċità mhux użata fuq dawn it- ferroviji tal-merkanzija u trasport ikkumbinat li diġà jeżistu, li jippermetti li madwar kwart tal-merkanzija kollha li preżentament tgħaddi minn fuq it-triq tiġi trasferita għat-trasport ferrovjarju.

Fi żmien qasir:

L-espansjoni fi żmien qasir għandha iktar milli tirdoppja il-kapaċità ferrovjarja għat-transitu minn ġo l-Awstrija. Minn l-1994 - skond it-teknoloġija tat-trasport ikkumbinat użata – ikun hemm, żieda addizzjonali, fil-kapaċità tat-trasport ikkumbinat minn 1.1 sa 1,6 miljun kunsinna jew il-fuq minn 20 miljun tunnellati metriċi.

Fi żmien medju:

Sa l-1996 din il-kapaċità għandha tkun estiża aktar b'700000 sa 1,1 miljun kunsinna kull sena permezz ta' żvilupp selettiv ta' binarju - doppji u sigurtà u titjib operattiv fuq ir-rotot Tauern u Pyhrn.

Fi żmien fit-tul:

Ir-rotot Pyhrn-Schober għandhom jiġu mmiljorati b'binarju raddoppjat sas-sena 2000. Bejn l-2005 u l-2010, mina bażi tal-Brenneru għandha saħansitra tirdoppja il-kapaċità fuq ir-rotta tal-Brenneru għall-400 ferroviji kull ġurnata. Skond it-teknoloġija użata, il-kapaċità supplimentari tat-trasport ferrovjarju ikkumbinat għandha tiżdied għall-50 sa 80 miljun tunnellati metriċi fis-sena wara s-sena 2010.

Definizzjonijiet:

"Immedjatament" tfisser disponibbli fil-perjodu ta' validità ta' l-iskeda kurrenti.

"Fi żmien qasir" tfisser disponibbli mill-aħħar tas-sena 1994.

"Fi żmien medju" tfisser disponibbli mill-aħħar tas-sena 1996.

"Fi żmien fit-tul" tfisser disponibbli fuq ir-rotta Pyhrn-Schober mill-aħħar tas-sena 2000, u fuq ir-rotta tal-Brenneru mill-aħħar tas-2010.

[1] Żieda ta' 28 ferroviji diġa saret bħala riżultat tal-"Programm ta' l-1 ta' Diċembru 1989'."

[2] Li minnhom erba' ferroviji huma disponibbli immedjatament.

[3] Kapaċità miżjuda fuq il-linji li jagħtu għaliha, iżda kapaċità ta' riserva inqas fuq is-sezzjoni tax-Schober fi żmien qasir u medju.

[4] Jistgħu, ċerti ċirkostanzi, jiżdiedu b' 26 unita, iżda mingħajr riserva ta' kapaċita fuq is-sezzjoni tal-muntanja fix-Schober.

[5] Dan jippresupponi illi il-Mina Bażi tal-Brenneru tkun inbniet u li l-linji li jagħtu għaliha fl-Istati viċini ikunu ġew mtejjba.

--------------------------------------------------

ANNESS VI

(dwar l-Artikolu 10)

Dikjarazzjoni dwar l-Artikolu 10

Id-delegazzjoni tal-Komunità tiddikjara illi l-assistenza mill-Istati Membri tal-Komunità huma suġġetti għad-disposizzjonijiet tat-Trattat li jistabilixxi il-Komunità Ekonomika Ewropea, u b'mod partikolari l-Artikoli 92, 93 u 77 tiegħu.

--------------------------------------------------

ANNESS VII

(dwar l-Artikolu 13)

Dikjarazzjoni konġunta dwar l-Artikolu 13

1. Il-Komunità Ewropea u l-Awstrija jinnutaw b'sodisfazzjon illi l-Kunsill tal-Komunità Ewropea iddeċieda li jnaqqas il-livelli massimi ta' emissjonijiet tal-gass u tal-ħoss f'valuri COP għal-vetturi tqal tat-tagħbija.

Il-Paragun bejn il-livelli massimi permissibli f'valuri COP deċiżi mill-Kunsill u dawk stabbiliti mill-Awstrija jagħtu prova ta' l-isforzi meħuda fil-qasam ta' l-armonizzazzjoni.

CO | HC | NOx | Partiċelli |

4,9 g/kWh | 1,23 g/kWh | 9,0 g/kWh | 0,7 g/kWh < ge; 85 kW 0,4 g/kWh > 85 kW |

Dawn il-valuri huma applikabbli mill-1 ta' Ottubru 1991 ġewwa l-Awstrija u l-1 ta' Lulju 1992 ġewwa l-Komunità Ewropea.

2. Il-Komunità Ewropea u l-Awstrija, fit-tieni stadju, għandhom jagħmlu l-almu tagħhom biex ikomplu jnaqqsu iktar il-valuri COP ta' l-emissjonijiet, billi jużaw l-iktar teknoloġija riċenti fil-vetturi li l-inqas iniġġsu u fil-komposizzjoni tal-karburant. L-armonizzazzjoni għandha tkompli ukoll fit-tieni stadju.

Il-Kunsill tal-Komunità Ewropea iddeċieda illi b'effett mill-1 ta' Ottubru 1996 il-valuri li ġejjin ta' l-iskariku tal-gas, għandhom jiġu ntrodotti fil-Komunità:

CO | HC | NOx | Partiċelli |

4,0 g/kWh | 1,1 g/kWh | 7,0 g/kWh | 0,3/0,15 g/kWh |

Il-Komunità u l-Awstrija għandhom jikkonsultaw lill-xulxin sabiex jippreparaw għat-tieni stadju u, mhux aktar tard mill-1 ta' Jannar 1994, għandhom jarmonizzaw id-disposizzjonijiet legali korrispondenti partikolarment fil-qasam tal-limiti tal-valuri ta' l-emissjonijiet tal-partiċelli.

3. Ir-Repubblika ta' l-Awstrija tieħu nota tal-proposta tal-Kummissjoni tas-26 ta' Ġunju 1991, skond liema il-livelli massimi ta' emmissjonijiet tal-ħoss għandhom jiġu ntrodotti mhux aktar tard mill-1 ta' Ottubru 1995 għat-trakkijiet it-trakkijiet li jiġu irreġistrati mill-ġdid:

Emissjonijiet tal-ħoss: | trakkijiet ≤ 150 kW: 78 dB (Il proċedura talmiżuri ISO) trakkijiet > 150 kW: 80 dB (b'metodu ta' miżura addattat għat traffiku urban) |

Ir-Repubblika ta' l-Awstrija b'dan tiddikjara li bi ħsiebha tintroduċi dawn il-livelli għall-emissjoni tal-ħoss li ġejjin għall-trakkijiet reġistrati mill-ġdid, mhux iktar tard mill-1 ta' Ottubru 1995:

Emissjonijiet tal-ħoss: | trakkijiet ≤ 150 kW: 78 dB trakkijiet > 150 kW: 80 dB (Il-proċedura ta' miżuri ISO) |

--------------------------------------------------

ANNESS VIII

(dwar l-Artikolu 15)

Sena | Perċentwali ta' eko punti |

1991 | 100,0 % |

1992 | 96,1 % |

1993 | 87,9 % |

1994 | 79,5 % |

1995 | 71,7 % |

1996 | 65,0 % |

1997 | 59,1 % |

1998 | 54,8 % |

1999 | 51,9 % |

2000 | 49,8 % |

2001 | 48,5 % |

2002 | 44,8 % [1] |

2003 | 40,0 % [1] |

[1] Il-kalkolu tar-riduzzjoni għas-snin 2002 u 2003 huwa bbażat fuq il-presuppost illi trakk b'emissjoni NOx ta' 5,0 g/NOx/kWh għandhom ikunu jinstabu fis-suq mis-sena 2002.

--------------------------------------------------

ANNESS IX

(dwar l-Artikolu 15)

1. Id-dokumenti li ġejjin għandhom jiġu sottomessi għall-kull vettura tqila tat-tagħbija kull darba li tivjaġġa minn ġo l-Awstirja (fiż-żewġ direzzjonijiet):

(a) dokument li juri il-valur COP ta l-emissjonijiet NOx mill-vettura in kwistjoni;

(b) karta tal-punti valida maħruġa mill-awtorità kompetenti.

Dwar (a):

Fil-kas ta' vettura tqila tat-tagħbija rreġistrata wara l-ewwel ta' Ottubru 1990, id-dokument li juri il-valur COP għandu jkun ċertifikat maħruġ mill-awtorità approprjata li jagħti id-dettalji ta' valur COP uffiċjali għall-emissjonijiet NOx jew iċ-ċertifikat ta' approvazzjoni tat-tip li juri id-data ta' reġistrazzjoni u l-valur stabbilit għall-iskopijiet ta' l-approvazzjoni tat-tip. Fil-każ ta' l-aħħar il-valur COP ikun il-valur ta' l-approvazzjoni tat-tip miżjud b'10 %. Meta darba dan il-valur jiġi stabbilit għall-vettura ma jistax jinbidel matul il-ħajja tal-vettura.

Fil-każ ta' vetturi rreġistrati qabel l-1 Ottubru 1990 u ta' vetturi li għalihom l-ebda ċertifikat ma ġie sottomess, valur COP ta 15,8 g/kWh għandu jkun stabbilit.

Dwar (b):

Il-karta tal-punti għandu jkun fiha numru determinat ta' punti u għandha tiġi kontrofirmata kif ġej fuq il-bażi tal-valur COP għall-vetturi in kwistjoni:

1. kull emissjoni g/kWh NOx li tikkorrispondi għall-valur muri fid-dokument imsemmi 1 (a) għandha tgħodd bħala punt wieħed;

2. Il-valuri ta' emissjoni NOx għandhom jitqarrbu mall-punt sħiħ li ġej meta ikollhom punt deċimali ta' 0,5 jew iktar, inkella jitqarrbu l-isfel.

2. L-awtoritajiet Awstrijaċi għandhom jipprovdu lill-Kummissjoni bil-karti tal-punti skond l-Artikolu 15 fi żmien utli.

3. Il-Kumitat tat-Transitu għandu f'intervalli ta' tlett xhur jikkalkola in-numru ta' vjaġġi u il-medja ta' valur NOx tal-vetturi tqal tat-tagħbija indikati għall-kull nazzjonalita.

4. Jekk l-Arikolu 15 (5.2) jkun japplika, in-numru ta' eko-punti għall dawn li ġejjin għandu jkun imnaqqas kif ġej:

Il-medja kwadrimestrali tal-valuri ta' l-emmissjoni NOx għall-trakkijiet fis-sena korrenti (ara paragrafu (3)) għandha tiġi maħruġa b'estrapolazzjoni biex toħroġ il-medja ta' valur ta' emissjoni NOx antiċipata għas-sena ta' wara. Il-valur antiċipat multiplikat bi 1,04 u n-numru ta' vjaġġi kalkolati skond l-Artikolu 15 (4) (2) ikun in-numru ta' eko-punti għas-sena in kwistjoni.

--------------------------------------------------

ANNESS X

(dwar l-Artikolu 17)

Skambju ta' ittri dwar il-kontrolli

Ittra Nru 1

Eċċellenza,

Dwar il-Ftehim iffirmat illum bejn il-Komunità Ewropea u l-Awstrija, dwar it-transitu ta' merkanzija bit-triq u bil-ferrovija, għandi l-unur ninforma lill-Komunità, bl-iskop li jiġu simplifikati il-formalitajiet fuq il-fruntiera, qed tinterpreta, mingħajr preġudizzju għall-Artikolu 15 u 16 tal-Ftehim, l-Artikolu 17 tal-Ftehim fid-dawl tar-Regolament tal-Kunsill (KEE) Nru 4060/89, u b'mod partikolari l-Artikolu 3 ta' dan, bħala inkorporat fil-Ftehim dwar iż-Żona Ekonomika Ewropea.

Ikunlek grat jekk tikkonfermali li taqbel mal-kontenut ta' din l-ittra.

Nitolbok taċċetta, l-assigurazzjoni ta' l-istima l-iktar ogħlja tiegħi,

Ittra Nru 2

Lid-Direttur Ġenerali

Sinjur,

Għandi l-unur nikkonferma il-kontenut ta' l-ittra tiegħek, jiġifieri:

"Dwar il-Ftehim iffirmat illum bejn il-Komunità Ekonomika Ewropea u l-Awstrija dwar it-transitu ta' merkanzija fit-triq u bil-ferrovija, għandi l-unur li ninforma li l-Komunità, bl-iskop li jiġu simplifikati il-formalitajiet fuq il-fruntiera, qiegħda tinterpreta, mingħajr preġudizzju għall-Artikolu 15 u 16 tal-Ftehim, l-Artikolu 17 tal-Ftehim fid-dawl tar-Regolament tal-Kunsill (KEE) Nru 4060/89, u b'mod partikolari l-Artikolu 3 ta' dan, bħala li jinkorpora fih il-Ftehim dwar iż-Żona Ekonomika Ewropea.

Ikunlek grat jekk taqbel mal-kontenut ta' din l-ittra."

Għandi l-unur nikkonferma li naqbel mal-kontenut ta' l-ittra tiegħek.

Nitolbok taċċetta l-assigurazzjoni ta' l-ogħla stima tiegħi.

--------------------------------------------------